CELEX: 52017PC0263
Language: sl
Date: 2017-06-01
Title: Predlog SKLEP SVETA o poenostavljenem postopku za oblikovanje stališča Unije v svetu članic Mednarodnega sveta za oljke

EVROPSKA KOMISIJA
            Bruselj, 1.6.2017
            COM(2017) 263 final
            2017/0108(NLE)
            Predlog
            SKLEP SVETA
            o poenostavljenem postopku za oblikovanje stališča Unije v svetu članic Mednarodnega sveta za oljke
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Mednarodni sporazum o oljčnem olju in namiznih oljkah iz leta 2005
                  1
               , ki je prenehal veljati 31. decembra 2014, je bil podaljšan do 31. decembra 2015. Sporazum v skladu s členom 47(3) velja, dokler ne začne veljati novi sporazum. 
            
            
               Svet je 19. novembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah.
            
            
               Na Konferenci Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005, ki je bila v Palači narodov v Ženevi od 5. do 9. oktobra 2015, so predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij pripravili besedilo novega sporazuma. 
            
            
               Besedilo Sporazuma, ki je bilo doseženo s pogajanji ob posvetovanju z delovno skupino Sveta za primarne proizvode (PROBA), je skladno s pogajalskimi smernicami, ki jih je sprejel Svet. 
            
            
               V skladu s Sklepom Sveta (EU) 2016/1892 z dne 10. oktobra 2016
                  2
                je bil Mednarodni sporazum o oljčnem olju in namiznih oljkah iz leta 2015 podpisan v imenu Unije 28. novembra 2016 na sedežu Združenih narodov v New Yorku s pridržkom njegove poznejše sklenitve. 
            
            
               Novi sporazum je v skladu s svojim členom 31(2) začel začasno veljati 1. januarja 2017 in je bil odobren s Sklepom Sveta [2017/…]
                  3
               .
            
            
               V skladu s členom 218(9) Pogodbe o delovanju Evropske unije je treba stališče, ki naj se v imenu Unije zavzame v organih, ustanovljenih z mednarodnim sporazumom, kadar ti sprejemajo akte s pravnim učinkom, razen aktov o dopolnitvah ali spremembah njihovega institucionalnega okvira, sprejeti s sklepom Sveta na predlog Komisije.
            
            
               S Sporazumom se ustanovi organ odločanja, imenovan „svet članic“, ki ima polne pristojnosti in izvaja vse naloge, ki so potrebne za doseganje ciljev navedenega sporazuma. Da bi svet članic lažje sprejemal sklepe in bi bilo izvajanje Sporazuma učinkovito, bi bilo treba določiti splošna načela za stališče Unije ter poenostavljen notranji postopek za oblikovanje stališča Unije v svetu članic do nekaterih sklepov s pravnim učinkom, ki ne spreminjajo institucionalnega okvira Sporazuma. 
            
            
               2.PREDLOG
            
            
               Komisija na podlagi navedenega predlaga, da Svet določi poenostavljen postopek, ki bo Komisiji omogočil opredeliti nekatera stališča, ki se v svetu članic v imenu Unije zavzamejo do nekaterih sklepov s pravnim učinkom, ki ne spreminjajo institucionalnega okvira Sporazuma. Pogoji in postopek, ki jih je treba upoštevati, so določeni v Prilogi. Stališča Unije do sklepov sveta članic s pravnim učinkom, za katera Priloga ne določa uporabe poenostavljenega postopka, določi Svet Evropske unije.
            
            
               3.PRORAČUNSKE POSLEDICE
            
            
               Ta predlog za poenostavljeni postopek nima proračunskih posledic. 
            
            
            
               2017/0108 (NLE)
            
            
               Predlog
            
            
               SKLEP SVETA
            
            
               o poenostavljenem postopku za oblikovanje stališča Unije v svetu članic Mednarodnega sveta za oljke
            
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 19. novembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah
                  4
               .
            
            
               (2)Besedilo novega mednarodnega sporazuma o oljčnem olju in namiznih oljkah so 9. oktobra 2015 predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij sprejeli na Konferenci Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005. 
            
            
               (3)V skladu s Sklepom Sveta (EU) 2016/1892 z dne 10. oktobra 2016
                  5
                je bil Mednarodni sporazum o oljčnem olju in namiznih oljkah iz leta 2015 (v nadaljnjem besedilu: Sporazum) podpisan v imenu Unije 28. novembra 2016 na sedežu Združenih narodov v New Yorku s pridržkom njegove poznejše sklenitve.
            
            
               (4)Sporazum je v skladu s svojim členom 31(2) začel začasno veljati 1. januarja 2017 in je bil odobren s Sklepom Sveta (EU) [2017/…]
                  6
               . 
            
            
               (5)Da bi svet članic Mednarodnega sveta za oljke, imenovan „svet članic“, lažje sprejemal sklepe in bi bilo izvajanje Sporazuma učinkovito, bi bilo treba določiti splošna načela za stališče Unije ter poenostavljen notranji postopek za opredelitev stališča Unije v svetu članic do nekaterih sklepov s pravnim učinkom, ki ne spreminjajo institucionalnega okvira Sporazuma. 
            
            
               (6)Da bi imela Komisija na voljo strokovno znanje držav članic ter da se zagotovi kar največja usklajenost med sklepi sveta članic in pravili Unije, ki se bodo sprejela na podlagi sklepov sveta članic z delegiranim ali izvedbenim aktom, bi morali Komisiji pri poenostavljenem postopku pomagati predstavniki držav članic, ki bi jih bilo treba že med pripravo stališč, ki jih namerava Komisija zavzeti v imenu Unije, obvestiti o njih. Za standarde, ki se uporabljajo v mednarodni trgovini z oljčnim oljem in namiznimi oljkami, in mednarodni garantni znak kakovosti, ki zagotavlja izpolnjevanje mednarodnih standardov Mednarodnega sveta za oljke, bi bilo treba določiti, da se poenostavljeni postopek ne uporabi, če stališču Komisije nasprotuje število držav članic, ki ustreza manjšini, ki lahko prepreči sprejetje odločitev, kot je določena z drugim pododstavkom člena 238(3)(a) Pogodbe. V takem primeru bi morala Komisija Svetu predloži predlog sklepa v skladu s členom 218(9) Pogodbe – 
            
            
               SPREJEL NASLEDNJI SKLEP:
            
            
               Člen 1
            
            
               Kadar svet članic, ustanovljen s Sporazumom, sprejema sklepe o vprašanjih iz točk 2 in 3 dela A Priloge, se stališče Unije oblikuje v skladu s splošnimi načeli iz dela A Priloge, opredeli pa ga Komisija v skladu s pogoji in postopkom iz dela B Priloge.  
            
            
               Člen 2
            
            
               Ta sklep začne veljati na dan sprejetja.
            
            
               Uporablja se do 31. decembra 2026.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 302, 19.11.2005, str. 47.
               
               
                  
                     (2)
                  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 193, 28.10.2016, str. 2).
               
               
                  
                     (3)
                  Sklep Sveta […/2017] z dne […] o sklenitvi Mednarodnega sporazuma o oljčnem olju in namiznih oljkah iz leta 2015 [UL….]. 
               
               
                  
                     (4)
                  COM(2013) 646 final, 19.9.2013.
               
               
                  
                     (5)
                  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 293, 28.10.2016, str. 2).
               
               
                  
                     (6)
                  Sklep Sveta (EU) [2017/…] z dne […] o sklenitvi Mednarodnega sporazuma o oljčnem olju in namiznih oljkah iz leta 2015 [UL….]. 
               
            
      
    ---documentbreak--- 
      
         
               EVROPSKA KOMISIJA
            Bruselj, 1.6.2017
            COM(2017) 263 final
            PRILOGA
            k
            predlogu za
            Sklep Sveta o poenostavljenem postopku za oblikovanje stališča Unije v svetu članic Mednarodnega sveta za oljke
            
               
         
         
            
               PRILOGA
            
            
               A. Splošna načela za stališče Unije do osnutkov sklepov sveta članic iz člena 1  
            
            
               1.
                     Stališče Unije do osnutkov sklepov sveta članic iz točk 2 in 3 mora biti izoblikovano tako, da:
            
            
               a)
                     so sklepi v interesu Unije;
            
            
               b)
                     podpirajo cilje, ki jih želi Unija doseči s svojo trgovinsko politiko; 
            
            
               c)
                     niso v nasprotju s pravom Unije ali mednarodnim pravom, zlasti ne z Uredbo (EU) št. 1308/2013 Evropskega parlamenta in Sveta
                  1
               , brez poseganja v pooblastila Komisije, da z delegiranimi ali izvedbenimi akti pravila Unije prilagodi sklepom, ki jih sprejme svet članic. 
            
            
               2.Če osnutki sklepov sveta članic zadevajo vprašanja iz točke 2.1, je stališče Unije v skladu s točko 2.2.
            
            
               2.1. Zadevna vprašanja:
            
            
               a)
                     opredelitev standardov za merila kakovosti in čistosti, ki se uporabljajo v mednarodni trgovini članic, v skladu s členom 20(3) Sporazuma; 
            
            
               b)
                     uporaba mednarodnega garantnega znaka kakovosti, ki zagotavlja izpolnjevanje mednarodnih standardov Mednarodnega sveta za oljke, v skladu s členom 21 Sporazuma.
            
            
               2.2. Stališče Unije: 
            
            
               a)
                     Unija si prizadeva za izboljšanje in poenotenje nacionalnih zakonodaj članic ter mednarodnih pravil o fizikalno-kemijskih in organoleptičnih lastnostih oljčnih proizvodov ob upoštevanju interesa proizvajalcev, trgovcev in potrošnikov;
            
            
               b)
                     upošteva tehnični napredek in raziskave v oljčnem sektorju za izboljšanje metod kemične analize in organoleptičnega ocenjevanja;
            
            
               c)
                     sodeluje pri izboljšanju kakovosti oljčnih proizvodov;
            
            
               d)
                     ne ovira inovacij;
            
            
               e)
                     deluje za skupni interes vseh članic.
            
            
               3.Če osnutki sklepov sveta članic zadevajo vprašanja iz točke 3.1, je stališče Unije v skladu s točko 3.2. 
            
            
               3.1. Zadevna vprašanja: 
            
            
               a)
                     sprejetje ali sprememba pravil za delovanje Mednarodnega sveta za oljke, določenih v točki (c)(i), (ii) in (iii) prvega odstavka člena 7, členu 13(4) in členu 21 Sporazuma;
            
         
         
            
               b)
                     uporaba postopka glasovanja in zastopanja za članice, ki ne plačajo prispevkov, določenih v členu 10(5) Sporazuma, ter sprejetje vseh potrebnih odločitev zaradi neplačila prispevkov, kot določa člen 16(6) in (8) Sporazuma.
            
            
               c)
                     reševanje sporov v zvezi z razlago ali uporabo Sporazuma, kot določa člen 26 Sporazuma; 
            
            
               d)
                     opredelitev pogojev za pristop nove članice, kot določa člen 29(1) Sporazuma.
            
            
               3.2. Stališče Unije: 
            
            
               a)
                     Unija upošteva globalizacijo trga oljčnega olja in si prizadeva, da bi se v organizacijo tako na strani ponudbe kot povpraševanja vključile nove članice; 
            
            
               b)
                     daje prednost mednarodnim dejavnostim, ki zadevajo osnovne skupne interese, kot so mednarodni tržni standard in skupne inšpekcijske metode za zagotavljanje in izboljšanje kakovosti;
            
            
               c)
                     ohranja jasen postopek odločanja, ki je v skladu s potrebami in cilji organizacije, pri tem pa upošteva interese vseh članic;
            
            
               d)
                     skrbi za stalno izboljšanje organizacijskih vidikov;
            
            
               e)
                     sodeluje pri izgradnji organizacijske strukture, ki spodbuja izpolnjevanje ciljev Sporazuma;
            
            
               f)
                     skrbi za doslednost in učinkovitost proračunskega in finančnega upravljanja in nadzora, varuje finančne interese Unije in organizacije ter povečuje preglednost na finančnem področju.
            
            
               B. Poenostavljeni notranji postopek za opredelitev stališča Unije v svetu članic
            
            
               Preden Komisija stališče Unije zastopa v svetu članic Mednarodnega sveta za oljke, ga opredeli in o njem v primernem roku obvesti predstavnike držav članic.  
            
            
               Če stališču Komisije do sklepov iz točke 2 dela A nasprotuje število držav članic, ki ustreza manjšini, ki lahko prepreči sprejetje odločitev, kot je določena z drugim pododstavkom člena 238(3)(a) Pogodbe, Komisija v skladu s členom 218(9) Pogodbe Svetu predloži predlog sklepa.
            
         
         
            
                  
                     (1)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).